Des Wappn da Ståd Straubing zoagt in roat an suiban Pflug; drüba findn si  nemeinander zwoa Schuidal mit de boarischen Rauten, unten a goidne heraldische Lilie. Da Pfluag im Wappn deit auf de Bedeitung da Landwirtschaft fia Straubing hi. Andere Deitungen ziang a Verbindung zum Wappn vom Ortsadelsgeschlecht da Straubinger, wobei unklar is, in was fia a Richtung der Wappnbestandteil übanumma worn is. De Rautnschuidal stengan fia de Grafn vo Bogen und de eana nåchfoignden Wittelsbacher, de de Ståd begründet ham. De Lilie steht ois Mariensymbol fia de Patronin vom Bistum Augschburg, zu  welchem Straubing seit 1029 ghert und aa ois Symbol fia des Marktrecht da Ståd. Des Wappn is nahezu unverändert seit in ebba 1270 übaliefert, de aktuelle Fassung is 1952 übaprüft und festglegt worn.